ห้องอาหาร The Square จัดเป็นห้องอาหารที่มีในโรงแรม Novotel เกือบทุกที่ และช่วงนี้มีการจัดเทศกาลปลาแซลมอนด้วย แต่จริงๆแล้วก็มีเมนูอื่นๆด้วย
 ห้องอาหารอยู่ที่ชั้น 6 กดลิฟท์ขึ้นไป ซึ่งห้องอาหารค่อนข้างกว้างมาก สามารถชมบรรยากาศได้ 
 เริ่มต้นจาก Salmon pastry เป็นเนื้อแซลมอนกับหอมหัวใหญ่หั่นและผักโขมยัดในไส้ pastry ซึ่งตัวพายกรอบ แต่รสชาติของปลาจืด ต้องราดซอสซึ่งมีรสชาติออกเปรี้ยวๆเค็มๆจึงจะมีรส
 poached salmon เป็นปลาแซลมอนลวกก็ว่าได้ ต้องกินกับซอสที่ออกเปรี้ยวๆ
 แซลมอนรมควัน รสชาติเค็มออกเผ็ดเล็กน้อย
 ซูชิ อัดข้าวแน่นมาก มีลักษณะแข็งๆปน ไม่นุ่ม ไม่ผ่าน
 ซาชิมิ เนื้อสัมผัสสากมาก เกิดจากการแช่แข็งไม่ดี ไม่ผ่านอีกเช่นกัน
 ขนมจีบ อันนี้ธรรมดามาก
 ฮะเก๋า แป้งหนามาก แทบไม่ได้สัมผัสรสกุ้งเลย
 แซลมอนนึ่งซีอิ็ว ปลานุ่มมาก ไม่ได้สุกเกินไปเลย แต่น้ำซีอิ๊วไม่ได้เข้าเนื้อ ออกเค็มไปหน่อย
 ปลาดอลลี่นึ่งเซีอิ็ว เช่นเดียวกันกับแซลมอนนึ่งซีอิ๊ว
 เกี๋ยวน้ำหมูและกุ้ง น้ำซุปหวาน แต่แป้งของเกี๊ยวเละมาก ให้ความรู้สึกสากๆ ไม่ลื่นคอ
 หมูแดงเป็นแบบฮ่องกง เนื้อนุ่ม หวานนำ เค็มนิดๆ
 เป็ดย่าง เนื้อนุ่ม แต่หนังเหนียวไป
 เทปปันหมู ไก่ สุกเกินไปนิด
 เทปปันดอลลี่ แซลมอน อันนี้ใช้ได้ เพราะปลานุ่่มมาก
 ดอลลี่เทอริยากิ รสชาติเค็มนำ หวานตาม ปัญหาคือปลาชุบแป้งหนามาก เลยรู้สึกเลี่ยน
 ไก่อบซอสเห็ด อันนี้สุกเกิน ไก่สาก 
 เข้าสู่ของหวาน
 ขนมปังเนยพุดดิ้ง ที่นี่แยกระหว่างขนมปังกับพุดดิ้ง ซึ่งขนมปังนุ่ม ชุ่มเนย ร้อนๆ ส่วนพุดดิ้งวานิลลา ออกหวานนำ
 คุกกี้แอนด์ครีม เป็นชีสเค้กรสเหมือนโอรีโอ นุ่มเนียน แต่หยุ่นๆไป คาดว่าใส่เจลาตินเยอะเกิน ส่วนตัวเค้กนุ่ม
 โรลเค้ก เนื้อเค้กสากไปหน่อย รสหวานมาก ออกเปรี้ยวรสส้มเล็กน้อย
 เรดเวลเวท เค้กสากเหมือนกัน รสหวานมาก
 คาราเมลคัสตาร์ด น้ำเชื่อมหวานเกินไปนิด ส่วนคัสตาร์ดคาดว่าใช้เวลาในการตุ๋นนานไป ทำให้เนื้อสัมผัสเหมือนไข่ตุ๋น
 ไอศกรีมกะทิ กลิ่นกะทิชัดเจน แต่เนื้อยังเนียนไม่พอ ยังมีความสากเล็กน้อยเนื่องจากเกล็ดน้ำแข็ง
 ปิดท้ายด้วยชาร้อนเหมือนเดิม